שימש כמזכיר אגוד השחקנים והבמאים של הסתדרות העובדים הכללית במשך 14 שנה. עם פרישתו נבחר ליושב-ראש האגוד.
כאשר הוקמה "אשכולות" בשנת 1983, התבקש על ידי המנכ"ל, אילי גורליצקי, להצטרף להנהלתה, תפקיד בו שימש במשך כעשרים שנה.
הוציא לאור שני ספרי שירה דו-לשוניים (עברית-רומנית) וספר שירה ברומנית.
יצחק ברקת נפטר ב-2018 ונטמן בבית העלמין סגולה בפתח תקווה.
ספרי שירה.
דו-לשוניים: עברית-רומנית
ברומנית
זכויות להט&quot;ב בגינאה
זכויותיהם של לסביות, הומואים, טרנסג'נדרים וביסקסואלים (להט"ב) בגינאה כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. פעילות הומוסקסואלית פלילית ועונשה ב-6 חודשים עד 10 שנות מאסר וקנס כספי של 100,000-1,000,000 פרנק גינאי.
מעמד בחוק.
חוק העונשין של גינאה קובע כדלקמן,סעיף 325.
"כל מעשה מגונה או מעשה נגד הטבע שנעשה באדם מאותו המין ייענש במאסר של שישה חודשים עד שלוש שנים וקנס של 100,000 עד 1,000,000 פרנק גינאי. אם המעשה נעשה בקטין מתחת לגיל 21, יש לגזור את העונש המרבי. אם המעשה בוצע או בוצע ניסיון באלימות או ניסיון אלימות, ינדן האשם לחמש עד עשר שנות מאסר".סעיף 326.
"מגונה פומבית מוגדר כל מעשה מכוון שנעשה בפומבי ועלול לפגוע בהגינותם וברגשותיהם המוסריים של מי שהם עדיו בשוגג".סעיף 327.
"כל אדם שביצע מעשה מגונה פומבית ייענש בשלושה חודשים עד שנתיים של מאסר וקנס של 50,000 עד 450,000 פרנק גינאי או באחד משני העונשים הללו".כאשר מבוצע מעשה מגונה על ידי קבוצת אנשים, יוכפלו העונשים המתוארים בפסקה הראשונה של המאמר הנוכחי.
הכרה במערכות יחסים חד מיניות.
גינאה אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור).
הורות ואימוץ.
זוג אשר נשואים לפחות חמש שנים או רווק שגילו לפחות 30 זכאי לאמץ ילד גינאה אם יש לפחות 15 שנים הפרש בין גיל הילד לגיל ההורה המאמץ בעוד החוק הגינאי בנושא לא מזכיר במפורש איסור על תושבי להט"ב לאימוץ.
תנאי מחיה.
דו"ח זכויות האדם של משרד החוץ האמריקאי לשנת 2011 מצא כי בגינאה,"היו איסורים חברתיים, דתיים ותרבותיים עמוקים נגד התנהגות הומוסקסואלית. לא היו דיווחים רשמיים או לא ממשלתיים על אפליה נגד אנשים על סמך נטייתם המינית או זהותם המגדרית. עם זאת, במהלך פתיחת משרד הנציב העליון לזכויות אדם בקונאקרי ב-2010, הכריז ראש הממשלה על אמונתו שפעילות הומוסקסואלית בהסכמה היא שגויה ויש לאסור אותה בחוק בעודו הצהיר שאין להתייחס לנטייה מינית כזכות אדם בסיסית. לא היו ארגונים פעילים עבור לסביות, הומואים, טרנסג'נדרים וביסקסואלים".
איגור טלקוב
איגור ולדימירוביץ' טלקוב (ברוסית: Игорь Владимирович Тальков; 4 בנובמבר 1956 – 6 באוקטובר 1991) היה מוזיקאי רוק סובייטי, זמר-יוצר (בארד), כותב שירים, משורר ושחקן קולנוע.
טלקוב נודע לראשונה לקהל הרחב לאחר שהופיע ב-1987 בפסטיבל שיר השנה עם השיר "צ'יסטיי פרודי" (Чистые пруды) . לאחר מכן, כדי לחלוק את שיריו שלו עם הקהל, שרבים מהם נבדלו בסגנון המוזיקלי ובטקסט מהיצירות שבוצעו על ידו קודם לכן, יצר טלקוב את להקת "ספסטלני קרוג" ובמהרה יצא איתה לסיבוב הופעות עם תוכנית שהורכבה משני חלקים: "שירים בעלי תוכן אזרחי" ו"ליריקה". עד 1989 טלקוב כתב למעלה ממאתיים שירים. בקושי ניתן לייחס את עבודתו של טלקוב לז'אנר מוזיקלי מסוים; הוא ממוקם בערך בצומת של מוזיקת ​​פופ, מוזיקת ​​רוק ובארד.
ב-6 באוקטובר 1991, איגור טלקוב נרצח בהיכל הספורט יובילייני בסנקט פטרבורג בנסיבות שעדיין לא ברורות.
חואנמי חימנס
חואן מיגל חימנס לופס (בספרדית: Juan Miguel Jiménez López, נהגה: [ˈxwam miˈɣel xiˈmeneθ ˈlopeθ] נולד ב-20 במאי 1993 בקואין, מלאגה, ספרד) הידוע בשם חואנמי [ˈxwammi]), הוא כדורגלן ספרדי המשחק כחלוץ בריאל בטיס מהלה ליגה.
קריירת מועדונים.
מאלגה.
חואנמי התבלט כבר בגיל צעיר מה שגרם לאקדמיה של מאלגה להחתים אותו. וברב שנותיו בנוער הוא שיחק בקטגוריית גיל גבוהה מזו שהוא השתייך אליה. כשבעונת 2009/2010 הוא הועלה לקבוצה הבוגרת ששיחקה בליגה הספרדית הבכירה הלה ליגה, תחת המאמן חואן רמון מונייס. את הופעת הבכורה שלו בקבוצה הבוגרת ערך חואנמי לפני גיל 17 במסגרת שמינית גמר גביע המלך שנערך ב-13 בינואר 2010 בקולוסיאום אלפונסו פרס, המשחק הסתיים בהפסד 5−1 לחטאפה. אך חואנמי כבש את השער המצמק של מאלגה, ובכך הפך לכובש הצעיר ביותר בתולדות מאלגה.
ארבעה ימים לאחר מכן, ערך חואנמי את הופעת הבכורה שלו בליגה כששיחק 8 דקות בניצחון 0−1 של מאלגה על אותה יריבה. והפך לשחקן הצעיר ביותר שמופיע במדי מאלגה בליגה הבכירה.
בעונת 2010/2011, שבר חואנמי שיא נוסף, כשב-12 בספטמבר 2010, במשחק שנערך במסגרת המחזור השני בלה ליגה, כבש חואנמי צמד בניצחון 3−5 על ריאל סרגוסה, והפך בכך לשחקן הצעיר ביותר שכובש צמד בלה ליגה, כששבר את שיאם של ראול ובויאן קרקיץ'. שיא שהחזיק מעל 9 שנים ונשבר בעונת 2019/2020 על ידי שחקן ברצלונה אנסו פאטי.
בעונת 2011/2012 בעקבות החתמתו של החלוץ ההולנדי רוד ואן ניסטלרוי חל פיחות במעמדו של חואנמי והוא לא זכה לדקות רבות, אך המועדון חווה עונת שיא, סיים במקום הרביעי בליגה מה שזיכה אותו בכרטיס לליגת האלופות. ובעונת 2012/2013 ערך חואנמי את הופעת הבכורה שלו בליגת האלופות במסגרת שלב הבתים, תחת המאמן מנואל פלגריני.
אך ב-15 בינואר 2013 לאחר שלא זכה לדקות רבות הוא עבר בהשאלה לראסינג סנטנדר מהליגה הספרדית השנייה.
לאחר חצי עונה בסנטנדר שב חואנמי למאלגה לקראת עונת 2013/2014, תחת המאמן הגרמני ברנד שוסטר זכה חואנמי לדקות רבות יותר, ואף כבש מספר שערים.
עונת 2014/2015 הייתה עונת שיא עבור חואנמי שפרח תחת הדרכתו של המאמן הספרדי חאבי גארסיה, כשסיים כמלך שערי הקבוצה באותה עונה, עם 8 שערים והוביל את הקבוצה לסיים בחלק העליון של הטבלה. והודות לעונה המרשימה שלו, הוא הצליח למשוך את תשומת ליבו של מאמן נבחרת ספרד ויסנטה דל בוסקה. שזימן אותו לסגל הנבחרת לקראת צמד משחקים של הנבחרת אחד במסגרת מוקדמות יורו 2016 נגד נבחרת אוקראינה ואחד במסגרת משחק ידידות נגד נבחרת הולנד.
סאות'המפטון.
ב-16 ביוני 2015, חתם חואנמי על חוזה ל-4 שנים בקבוצת סאות'המפטון מהפרמייר ליג, אשר שילמה את סעיף השחרור שלו על סך 7 מיליון אירו. את הופעת הבכורה שלו במדי סאות'המפטון ערך חואנמי ב-30 ביולי כשעלה כמחליף בניצחון 0−3 של סאות'המפטון על ויטסה ארנהם ההולנדית במסגרת סיבוב המוקדמות השלישי בליגה האירופית. עם זאת, במהלך העונה הוא בקושי נלקח בחשבון על ידי המאמן רונלד קומאן והיה לחלוץ הרביעי של הקבוצה אחרי גרציאנו פלה, שיין לונג וצ'רלי אוסטין. הוא שיחק רק ב-19 משחקים מתוכם רק 12 בליגה, בכולם עלה מהספסל, ולא כבש אף שער.
ריאל סוסיאדד.
לאחר הכישלון באנגליה ב-9 ביוני 2016 שב חואנמי לליגה הספרדית כשחתם בשורות ריאל סוסיאדד, ששילמה תמורתו קרוב ל-4 מיליון יורו לסאות'המפטון.
את משחק הבכורה שלו במדי סוסיאדד הוא ערך ב-21 באוגוסט 2016 בהפסד 3−0 לריאל מדריד, ואת שער הבכורה שלו הוא כבש שישה ימים לאחר מכן בניצחון של סוסיאדד 0−2 נגד אוסאסונה. במחזור האחרון של העונה הוא הבקיע שער שוויון נגד סלטה ויגו בדקה האחרונה של המשחק, ובכך הקנה לסוסיאדד נקודה חשובה שנתנה לה את המקום ה-6 בליגה ואת הכרטיס למוקדמות הליגה האירופית. בנוסף, הוא סיים כמלך השערים של הקבוצה, כשהבקיע בסך הכל 15 שערים ב-41 משחקים בכל המסגרות.
בעונה שלאחר מכן המשיך חואנמי לבלוט וסיים את העונה עם 10 שערים ב-38 הופעות, 8 מתוכם בליגה. כשב-14 בספטמבר 2017 ערך חואנמי את הופעת הבכורה שלו עם ריאל סוסיאדד בליגה האירופית. וב-2 בנובמבר 2017 הוא כבש את שערו הראשון באירופה בניצחון 0−3 של סוסיאדד על וארדאר סקופיה הצפון מקדונית במסגרת המחזור הרביעי של שלב הבתים.
בעונת 2018/2019 חלה ירידה במספרים של חואנמי והוא סיים אותה עם 6 שערים ב-34 הופעות בכל המסגרות, 5 מתוכם בליגה.
ריאל בטיס.
ב-14 ביוני 2019, חתם חואנמי על חוזה לחמש שנים בריאל בטיס תמורת סכום של 8 מיליון יורו. אך את הרב המכריע של עונת הבכורה שלו במועדון הוא בילה מחוץ למגרשים בעקבות פציעה ברגל שמאל.
את שערו הראשון בקבוצה כבש חואנמי רק ב-28 ביוני 2020, בהפסד 2–4 בחוץ מול לבאנטה . גם בעונה שלאחר מכן המספרים של חואנמי לא היו מרשימים והוא סיים אותה עם 4 שערים ב-20 הופעות בסך הכל בכל המסגרות. אך את עונת 2021/2022 פתח חואנמי בצורה טובה, כאשר ב-28 בנובמבר 2021 כבש חואנמי שלושער בפעם הראשונה בקריירה שלו בניצחון 3–1 על אותה לבאנטה, ואת הסיבוב הראשון של העונה סיים כסגן מלך השערים עם 11 כאלה, ואף זכה בתואר מצטיין חודש דצמבר בליגה. ובסך הכל הייתה זו עונת השיא של חואנמי כשסיים אותה עם 16 שערים ב-33 הופעות בליגה ו-20 שערים ב-46 הופעות בכל המסגרות.
קריירה בינלאומית.
חואנמי שיחק בנבחרות הצעירות של ספרד בקטגוריות U17, U16 ו-U19. ואף זכה פעמיים ברציפות עם נבחרת ספרד עד גיל 19 באליפות אירופה בכדורגל עד גיל 19 שנערכו ברומניה ב-2011 ובאסטוניה ב-2012, ואף כבש שני שערים.